[{"text_idx": "#000000", "text": "Kurjam \u2013 Surm tappis a\u0308ra (2017)"}, {"text_idx": "#000001", "text": "Igiliikurist pungilegendi Kurjami na\u0308iline regressioon ajalukku uue albumiga \u201eSurm tappis a\u0308ra\u201d on tegelikult igati loogiline: kui ta\u0308napa\u0308eval punkarid ja hevivennad enam lo\u0303uga ei saa (\u201eSeda kurb on vaadata\u201d), siis miks mitte vo\u0303tta ette aeg, mil eestlased igal pool tappa olevat saanud."}, {"text_idx": "#000002", "text": "Lo\u0303ppude lo\u0303puks ei pea katk ja ristiru\u0308u\u0308tlid olema vaid folk ja black metal\u2019ile omased teemad ning albumit lo\u0303petav pie\u0300ce de re\u0301sistance \u201eVanapaganist\u201d na\u0308itab mo\u0303lemale z\u030canrile kahe ja poole minutiga korralikult koha ka\u0308tte. Nagu kombeks, on plaadil lisaks esmapilgul u\u0308llatavalt mitmekesisele helimaastikule ka varamu mo\u0303tteto\u0308o\u0308d provotseerivat lu\u0308u\u0308rikat, mis Kurjami laividel kindlasti publiku hulgas resoneerima hakkab."}, {"text_idx": "#000003", "text": "Ba\u0308nd pole hu\u0308ljanud ka oma klassikalist aguliromantilist punki, mis ho\u0303lmab energeetilise kitarri- ja trummita\u0308rina saatel va\u0308ljapursatud elulist itku (\u201eKanapea\u201d, \u201eMul on streik\u201d). Kuigi kogu plaadil no\u0303rka kohta kui sellist ei olegi, hakkab sellel esinev looming iga pala mo\u0308o\u0308dudes aina rohkem ja rohkem ku\u0308lge (20 minutit kestva va\u0308ljalaske kohta on korralik replay value tegur va\u0308ga tugev). Olenemata sellest, kas ba\u0308nd vo\u0303tab ette ajalooho\u0303ngulise \u201esitase takusa\u0308rgi\u201d la\u0308henemise vo\u0303i ja\u0308a\u0308b truuks oma (a)sotsiaalkommentaarile, vo\u0303ib julgelt o\u0308elda, et Kurjam on ta\u0308napa\u0308eval ning oleks ka 800 aastat tagasi olnud ko\u0303ige ro\u0303vedamalt ja ehedamalt satiirilisem eesti ba\u0308nd."}, {"text_idx": "#000005", "text": "Kalevipoeg kui eesti mehe arhetu\u0308u\u0308p(?)"}, {"text_idx": "#000006", "text": "Missugune oli meie rahvuseepose kangelane tegelikult? Oleme harjunud mo\u0303tlema Kalevipojast o\u0303igupoolest kui u\u0308snagi tuhmakast ossist. Samas joonistatakse tihtilugu midagi vo\u0303rdusma\u0308rgilaadset Kalevipoja ja eesti mehe vahele. Kas see on o\u0303iglane? Otsustasime minna n-o\u0308 juurte juurde (loe: lugeda \u201eKalevipoega\u201d) ja asi once and for all a\u0308ra klaarida."}]